**Y CYNGOR DYSGU DIGIDOL CENEDLAETHOL (CDDC)**

**NEUADD Y BRIFYSGOL, Y RHATH, CAERDYDD**

**13 RHAGFYR 2016**

|  |  |  |
| --- | --- | --- |
| **YN BRESENNOL** | | **LLYWODRAETH CYMRU** |
| Janet Hayward [Cadeirydd] (JH) | Chris Britten (CB) | Ruth Meadows (RM) |
| Kay Morris (KM) | Gary Beauchamp (GB) | Chris Owen (CO) |
| Gareth Dacey (GD) | Hannah Mathias (HM) | Mike Jones (MJo) |
| Alison Howells (AH) | Dilwyn Owen (DO) | Karen Cornish (KC) |
| Paul Watkins (PW) | Ty Golding (TG) | Lloyd Hopkin (LH) |
| Catherine Kucia (CK) |  | Marian Jebb (MJe) |
| Simon Billington (SBi) | **YMDDIHEURIADAU** | Chris Roderick (CR) |
| Alyson Nicholson (AN) | Simon Brown (SBr) | Mari Williams (MW) |

1. **Croeso a chyflwyniadau**
   1. Croesawodd JH yr aelodau i drydydd tymor y Cyngor a'u llongyfarch ar eu penodiadau. Rhoddodd JH drosolwg o'r Cyngor ers ei sefydlu yn 2012, yn dilyn yr argymhellion yn yr adroddiad ‘[Canfod, Gwneud, Defnyddio, Rhannu: dysgu yn y Gymru ddigidol’](http://gov.wales/docs/dcells/publications/120328digitalen.pdf).
   2. Cyflwynodd yr aelodau eu hunain, gan roi trosolwg byr o'u gwaith.
2. **Cylch Gorchwyl**
   1. Awgrymodd KC gyfeirio pedwar diben y Cwricwlwm (fel y nodwyd yn [adolygiad annibynnol yr Athro Graham Donaldson o'r cwricwlwm a'r trefniadau asesu yng Nghymru](http://gov.wales/topics/educationandskills/schoolshome/curriculum-for-wales-curriculum-for-life/why-we-are-changing/successful-futures/?lang=en)) er mwyn sicrhau bod y rhain mewn golwg. Cytunwyd y dylid cynnwys y rhain dan yr adran ‘Dangosyddion Perfformiad’.

**Gweithredu: Ysgrifenyddiaeth i ychwanegu pedwar diben a chynrychiolwyr LlC at y Cylch Gorchwyl**

1. **Trosolwg o'r Rhaglen Dysgu yn y Gymru Ddigidol (DGDd) – Chris Owen, Uned Dysgu Digidol (Cyflwyniad yn nogfen 1)**
   1. Rhoddodd CO drosolwg o'r cynnydd a wnaed gyda'r Rhaglen DGDd ers 2012, gan amlygu'r prif gerrig milltir, sef:

* mae dros ddwy ran o dair o ysgolion bellach yn mynd ati i gymryd rhan yn llwyfan Hwb;
* mae'r holl ysgolion a gynhelir yng Nghymru bellach wedi'u cyflenwi;
* dros 2.3m o drawiadau tudalen ar Hwb y mis.
  1. Er mwyn datblygu'r ystorfa gynnwys ymhellach, tynnodd CO sylw at y ffaith bod tîm Cynnwys yr Hwb yn ymgysylltu â rhanddeiliaid addysg yn gyson. Os oes gan aelodau'r CDDC unrhyw awgrymiadau eraill, dylent eu cyflwyno.

**Gweithredu: Aelodau i roi awgrymiadau i randdeiliaid y gall Tîm Cynnwys yr Hwb greu cysylltiadau â nhw.**

**Adolygiad o Gynnwys yr Hwb**

* 1. Mae adolygiad llawn o holl adnoddau'r Hwb ar waith er mwyn cadarnhau eu priodoldeb. Esboniodd CO y bydd proses symlach yn cael ei sefydlu er mwyn i grwpiau ehangach gynnal eu hadolygiadau cynnwys eu hunain yn y dyfodol.
  2. Mae nifer o ‘barthau’ newydd wrthi'n cael eu datblygu drwy Hwb. Mae hyn yn adeiladu ar y gweithgarwch a wnaed ar gyfer y [parth Dysgu Creadigol](http://hwb.wales.gov.uk/creativity) (yn deillio o'r Adolygiad Celfyddydau mewn Addysg).
  3. Rhoddwyd cyngor i Ysgrifennydd y Cabinet a chafodd ei dderbyn ganddo ynghylch cyflwyno llwyfan yr Hwb yn ehangach i Sefydliadau Addysg Uwch (AU) eraill. Bydd hyn yn dechrau yn y Flwyddyn Newydd.

**CwrddHwb**

* 1. Mae sawl CwrddHwb llwyddiannus wedi'u cynnal yn ddiweddar yn y Rhuthun, Aberteifi a Chwmbrân, gyda'r digwyddiad nesaf wedi'i drefnu ar gyfer Porthmadog ar 19 Ionawr. Gofynnodd CO am awgrymiadau gan yr aelodau o ran ymarferwyr ‘neilltuol’ y gellid eu gwahodd i gynnal cyfarfodydd mewn sesiynau yn y dyfodol.

**Gweithredu: Aelodau i roi unrhyw awgrymiadau ar gyfer pobl i gynnal cyfarfodydd CwrddHwb i'r ysgrifenyddiaeth.**

**Digwyddiad Dysgu Digidol Cenedlaethol 2017**

* 1. Rhoddodd CO drosolwg o'r cynlluniau dros dro ar gyfer digwyddiad y flwyddyn nesaf, i'w gynnal yn Stadiwm Liberty, Abertawe, ddydd Mercher 21 Mehefin. Mae Ysgrifennydd y Cabinet dros Addysg wedi cadarnhau y bydd yn bresennol, ond gwahoddodd CO awgrymiadau ar gyfer prif siaradwyr eraill.

**Gweithredu: Aelodau i roi unrhyw awgrymiadau ar gyfer prif siaradwyr CDDC i'r ysgrifenyddiaeth.**

**Dysgu yn y Gymru ddigidol**

* 1. Mae'r gwerthusiad annibynnol o'r Rhaglen Dysgu yn y Gymru Ddigidol bellach wedi'i gwblhau. Mae adroddiad y gwerthusiad ar gael i'w weld [yma](http://gov.wales/statistics-and-research/evaluation-implementation-learning-digital-wales-programme/?lang=en).

**Camau nesaf Dysgu yn y Gymru Ddigidol**

* 1. Rhoddodd CO drosolwg o'r sefyllfa bresennol o ran defnyddio'r amrywiaeth o adnoddau digidol sydd ar gael drwy'r Rhaglen Dysgu yn y Gymru Ddigidol. Roedd hyn yn cynnwys trosolwg o ddefnydd yr adnoddau craidd dros y deuddeg mis diwethaf.
  2. Amlinellodd CO yr opsiynau sy'n ymwneud â'r camau nesaf, a oedd yn ystyried pwyntiau gorffen contract amrywiol ac opsiynau cyflawni gwahanol ar gyfer y dyfodol. Holodd HM ynghylch defnydd parhaus Sharepoint, gan awgrymu y gallai ystafell ddosbarth Microsoft fod yn ddewis arall addas. Cadarnhaodd CO y byddai hyfywedd Ystafell Ddosbarth Microsoft yn cael ei archwilio pan fydd cyfnod rhagolwg BETA y cynnyrch wedi dod i ben.
  3. Cafwyd trafodaeth ynghylch pam nad yw rhai ysgolion yn defnyddio Hwb o hyd a'r hyn y gellid ei wneud i'w hannog. Mae Tîm yr Hwb yn gweithio'n helaeth gydag arweinwyr digidol y consortia addysg rhanbarthol er mwyn parhau i hyrwyddo'r adnoddau.

1. **Digidol ar draws y Cwricwlwm newydd – Karen Cornish, Gweithredu'r Cwricwlwm (cyflwyniad yn nogfen 2)**
   1. Rhoddodd KC grynodeb o ddatblygiad y Fframwaith Cymhwysedd Digidol (FfCD) newydd hyd at ei gyhoeddi ym mis Medi 2016. Hyd yn hyn, bu 48,000 o drawiadau ar dudalen lanio'r FfCD ar Dysgu Cymru.
   2. Erbyn hyn, y flaenoriaeth yw nodi anghenion dysgu pobl ifanc ledled ysgolion a sefydlu a darparu cymorth lle y bo modd.

Gofynnodd KC am farn pobl am ddefnyddio'r term “Dull Dysgu Proffesiynol” (yn hytrach na'i ddisgrifio fel ‘Bargen’ neu ‘Gynnig’)

* 1. Bydd angen cymorth parhaus er mwyn diogelu hyn at y dyfodol. Mae angen atgyfnerthu'r neges a dylid pwysleisio pwysigrwydd materion ehangach i ysgolion - bod hyn yn ehangach na'r “cwricwlwm”, heb ei gyfyngu i'r “digidol”.
  2. Pwysleisiodd KC bwysigrwydd sicrhau bod penaethiaid a thimau arwain ysgolion yn cefnogi'r cynigion yn llwyr, nid cydlynwyr TGCh yn unig.

**Gweithredu: KC i roi rhestr o aelodau Grŵp Maes Dysgu a Phrofiad (MDPh)**

1. **Gwasanaethau Digidol mewn Addysg – Mike Jones**

Rhoddodd MJo drosolwg o'r Rhaglen Dysgu yn y Gymru Ddigidol, gan gynnwys yr adroddiad gwerthuso, a roddodd rai argymhellion calonogol. Yn gyffredinol, cyflawnodd Grant DGDd ei nod cychwynnol, sef gosod band eang ffibr cyflym mewn ysgolion yng Nghymru.

* 1. Nid yw 29 o ysgolion eto wedi cyrraedd y cyflymderau a ddymunir, sef 10Mbps ar gyfer ysgolion cynradd a 100Mbps ar gyfer ysgolion uwchradd. Disgwylir cwblhau 12 ysgol erbyn diwedd mis Mawrth 2017 gan ddefnyddio Prosiect Cydgasglu Band Eang y Sector Cyhoeddus, a bydd y 17 o ysgolion sy'n weddill yn cael eu cwblhau o fewn yr un amserlen, ond gan ddefnyddio atebion ALl.
  2. Nododd MJo hefyd fod canllawiau cysylltedd bellach wedi disodli'r targedau dyheadol blaenorol a bennwyd ar gyfer 2020 (yn fras 100Mbps ar gyfer ysgolion cynradd, 1Gbps ar gyfer ysgolion uwchradd). Mae'r gyfres gyntaf o ganllawiau'n rhoi cyflymderau sy'n seiliedig ar 300Kbps y disgybl ac maent ar waith i ysgolion ac awdurdodau lleol weithio tuag atynt hyd at flwyddyn academaidd 2018/19. Hefyd, caiff y canllawiau eu hadolygu bob chwe mis er mwyn sicrhau eu bod yn gyfredol.

**DGDd2**

Mae Llywodraeth Cymru yn gweithio gyda BT er mwyn sicrhau bod seilwaith band eang ysgolion yn gallu cefnogi cyflymderau cyflym iawn. Er na phennwyd dyddiad cwblhau (gan ddysgu o wersi gwerthusiad DGDd), mae'r tîm yn anelu at gwblhau cynifer o ysgolion ag y bo modd erbyn dechrau blwyddyn academaidd 2018/19.

* 1. Amlygodd MJo hefyd fod gwaith darganfod yn mynd rhagddo mewn perthynas ag ysgolion arbennig. Hyd yn hyn, roedd y canfyddiadau'n cefnogi categori ar wahân ar gyfer cysylltedd ysgolion arbennig oherwydd y ddibyniaeth ar systemau digidol a TG yn yr ysgolion hyn.

**Jisc**

* 1. Rhoddodd MJo drosolwg o'r gwasanaeth a ddarparwyd gan Jisc.
  2. Roedd trafodaeth ynghylch cadernid cysylltiadau mewn sefydliadau AB. Nododd MJo nad yw hyn yn flaenoriaeth ar gyfer y 18-24 mis nesaf, ond ei fod yn cael ei ystyried ar gyfer map ffyrdd y dyfodol.

**Safonau**

* 1. Mae rhai safonau gweithredu newydd wrthi'n cael eu datblygu, gyda ffocws penodol ar dechnoleg. Bydd y rhain yn cael eu datblygu dan rai themâu allweddol, gan gynnwys seilwaith TG, safonau a llwyfannau digidol ysgolion.
  2. Mae'r rhain yn destun ymgynghoriad bach ar hyn o bryd, ond cânt eu cyflwyno i'r Cyngor mewn cyfarfod yn y dyfodol.
  3. Cafwyd trafodaeth ynghylch “Dod â'ch Dyfais eich Hunan”. Er bod manteision sylweddol i'r dull hwn, gall hefyd greu risgiau niferus. Mae safonau cenedlaethol wrthi'n cael eu harchwilio a fydd yn helpu i lywio'r maes gwaith hwn.

1. **Digidol yn y sector ôl-16 – Marian Jebb**
   1. Rhoddodd MJe drosolwg o'r sector AB a'r Adroddiad Grŵp Gweithredu Technoleg Dysgu AB a gyhoeddwyd ym mis Mawrth 2014.

[http://dysgu.llyw.cymru/docs/learningwales/publications/141112-feltag-paths-forward-report-en.pdf](http://learning.gov.wales/docs/learningwales/publications/141112-feltag-paths-forward-report-en.pdf)

* 1. Mae'r argymhellion yn pennu'r heriau a'r cyfleoedd ar gyfer y sector AB mewn perthynas â dysgu digidol – yn enwedig lle mae angen meddwl mwy cydgysylltiedig.
  2. Tynnodd MJe sylw at y ffaith hefyd y bydd angen ymdrech sylweddol er mwyn gwella canlyniadau Safon Uwch A\* - C, gyda Safon Uwch TGCh yn perfformio'n wael o ran canlyniadau graddau pwnc mor bwysig.
  3. Cafwyd trafodaeth ynghylch a ellid darparu'r Hwb i golegau a sefydliadau AB. Cadarnhaodd CO y gellid cyflawni hyn gyda'r gymeradwyaeth a'r gyllideb briodol.

1. **Blaengynllun Gwaith/Meini Prawf Llwyddiant**
   1. Cafwyd trafodaeth ynghylch effaith y Cyngor hyd yn hyn ac awgrymodd JH edrych yn ôl ar y camau gweithredu sydd wedi deillio o gyfarfodydd dros y flwyddyn ddiwethaf.
   2. Nododd RM y bydd y Cyngor â rôl fwy gweithredol wrth wneud penderfyniadau ynghylch dyfodol y rhaglen Dysgu yn y Gymru Ddigidol.

**Gweithredu: Ysgrifenyddiaeth i lunio a dosbarthu rhestr o gyflawniadau'r Cyngor drwy gydol blwyddyn academaidd 2015-16 ar gyfer y cyfarfod nesaf.**

* 1. Gofynnodd JH i aelodau'r Cyngor rannu'n grwpiau o ddau neu dri a thrafod yr hyn yr hoffent i'r Cyngor ei gyflawni yn ystod y cyfnod hwn o ddwy flynedd cyn adrodd yn ôl.

Roedd yr uchafbwyntiau'n cynnwys:

* PW am weld athrawon yn ddewr ac yn arloesol gyda'r adnoddau sydd ar gael drwy Hwb.
* Gofynnodd AH am y ffordd orau o ledaenu arloesedd ledled Cymru.
* Gofynnodd GD sut y gall y Cyngor ddylanwadu ar ysgolion yn uniongyrchol a'u hannog i fod yn fwy eangfrydig i fanteisio mwy ar y canllawiau arfer gorau.
* Hoffai KM edrych ar gymwysterau a'r ffordd orau o gyflwyno'r rhain ledled y wlad, er mwyn annog a meithrin brwdfrydedd.
* Hoffai TG sefydlu mwy o gyswllt rhwng y Cyngor a'r ysgolion.
* Hoffai DO annog diwylliant mwy cadarnhaol lle gall athrawon dderbyn unrhyw fethiannau a symud ymlaen, gan ddysgu o'u camgymeriadau.
* Hoffai HM sicrhau bod dysgwyr yn barotach ar gyfer y byd gwaith.
* Hoffai GB newid meddylfryd pobl am dechnoleg, gan sicrhau bod athrawon yn ysgogi arloesedd a chynnydd, yn hytrach na gadael i dechnoleg osod y ffiniau.
* Hoffai CB wybod ym mha ffyrdd eraill y gall y Cyngor gyfrannu at nodau'r system addysg yng Nghymru, ac a allai cyflwynwyr allanol fod yn bresennol a rhoi safbwynt allanol.
* Hoffai MJe gael barn ehangach am arfer da, gyda gweledigaeth fwy cyffredinol o ddysgu digidol.
* AN – “anwybodaeth llwyddiant yw meddwl y bydd yr hyn a wnaethoch ddoe'n ddigonol ar gyfer yfory. (William Pollard)
* Hoffai MJo sicrhau y blaenoriaethir y meysydd cywir.
* Tynnodd RM sylw at y ffaith y bydd negeseuon newydd ynghylch yr FfCD yn cael eu rhannu â'r Cyngor yn fuan.

**Gweithredu: RM/Ysgrifenyddiaeth i rannu negeseuon newydd yr FfCD.**

**Tabl Camau Gweithredu (13 Rhagfyr 2016)**

|  |  |  |
| --- | --- | --- |
| Cyf | Perchennog | Cam Gweithredu |
| 2.1 | CR | Ysgrifenyddiaeth i ychwanegu pedwar diben a chynrychiolwyr LlC at y Cylch Gorchwyl. |
| 3.2 | Aelodau | Aelodau i roi awgrymiadau i randdeiliaid y gall Tîm Cynnwys yr Hwb greu cysylltiadau â nhw. |
| 3.7 | Aelodau | Aelodau i roi unrhyw awgrymiadau ar gyfer pobl i gynnal cyfarfodydd CwrddHwb i'r ysgrifenyddiaeth. |
| 3.8 | Aelodau | Aelodau i roi unrhyw awgrymiadau ar gyfer prif siaradwyr CDDC i'r ysgrifenyddiaeth. |
| 4.4 | KC | KC i roi rhestr o aelodau Grŵp Maes Dysgu a Phrofiad (MDPh). |
| 7.2 | CR | Ysgrifenyddiaeth i lunio a dosbarthu rhestr o gyflawniadau'r Cyngor drwy gydol blwyddyn academaidd 2015-16 ar gyfer y cyfarfod nesaf. |
| 7.3 | RM/CR | RM/Ysgrifenyddiaeth i rannu negeseuon newydd yr FfCD. |